Trolejbusová doprava v Českých Budějoviciach

V krajskom meste České Budějovice je od roku 1991 prevádzkovaná Dopravným podnikom mesta České Budějovice trolejbusová sieť. V prevádzke je šesť denných a dve nočné linky, dĺžka tratí presahuje . Okrem Českých Budějovíc trolejbusy obsluhujú aj susedné obce Hrdějovice (jedna zastávka mimo intravilán obce) a Borek.

 História 
 Prvá trolejbusová prevádzka (1909 – 1914) 
Prvýkrát sa v súvislosti s trolejbusmi začalo v Českých Budějoviciach hovoriť v prvom desaťročí 20. storočia, kedy sa rozhodovalo, či bude vhodnejšie zaviesť do mesta električkový alebo trolejbusový systém. Nakoniec sa síce rozhodlo v prospech električiek, jedna trolejbusová trať ale bola predsa len realizovaná – tzv. linka cintorínového trolejbusu. Jej existencia bola dôsledkom toho, že nebolo možné vykonať kríženie s železničnou traťou, ktorá stála v ceste prípadnej električkovej trate ku cintorínu svätej Otílie. Mesto sa tak rozhodlo pre náhradu práve v podobe trolejbusu. Vtedajšie vozy pripomínali však skôr omnibusy. Poháňané boli pomocou kontaktných vozíčkov pohybujúcich po troleje, čo bol na začiatku 20. storočia veľmi rozšírený spôsob. Trolejbusová trať začala prevádzku 27. októbra 1909. Prevádzka zanikol vzhľadom na prvú svetovú vojnu, kedy bolo nutné venovať vozy aj ich zázemie pre vojnové účely, 1. augusta 1914. V prevádzke boli dva trolejbusy.

 Druhá trolejbusová prevádzka (1948 – 1971) 
Druhýkrát sa trolejbusy v Českých Budějoviciach objavili po druhej svetovej vojne, v čase, keď práve v celej Európe dochádzalo k rozvoju trolejbusových sietí. Hlavným účelom výstavby v tomto období bolo nahradenie zastaranej, pomalej a ťažkopádnej siete električkovej (ďalším z dôvodov bola nemožnosť zaistiť električkami dopravu do predmestí). Tá bola v marci 1950 kompletne a definitívne zrušená.

V trolejbusovej doprave následne nastal veľký rozvoj; 28. októbra 1948 bola uvedená do prevádzky prvá linka "A" (neskôr linka č. 1) z vtedajšieho Stalinova námestí (dnes námestí Bratov Čapků) do Štvor dvorov. O rok neskôr začali jazdiť trolejbusy na medzimestskej trati do Rudolfova, na okruhu vo vnútornom meste, k cintorínu, do Suchého Vrbného a do neďalekej obce Rožnov.

Podľa plánu na rozvoj siete malo vzniknúť veľké množstvo medzimestských tratí, realizovali sa úseky do Rožnova a Nemanice (1959). V roku 1960 bola uzavretá trať okolo námestia Přemysla Otakara II. (vtedy Žižkovo námestie). Už nasledujúci rok bola ale obnovená ako jednosmerná a slúžila do doby ukončenia prevádzky.

24. marca 1968 boli trolejbusy nahradené autobusmi na linke č. 1 spájajúcej Rudolfov a Štyri Dvory. Od tej doby boli jednotlivé úseky trolejbusovej siete postupne rušené. Druhá trolejbusová prevádzka v Českých Budějoviciach zanikla 24. septembra 1971. Po tomto dátume tak mestskú dopravu v meste zaisťovali už len autobusy.

Pri začatí prevádzky boli nasadené kooperačné trolejbusy Vetra-ČKD (karoséria francúzskeho pôvodu, elektrická výzbroj ČKD). Neskôr ich nasledovali vozy Škoda 7Tr, Škoda 8Tr a Škoda 9Tr. Približne jeden rok v Budějoviciach jazdili aj vozy Tatra T 400 odovzdane zo zrušenej prevádzky v Moste a Litvínove. Po ukončení prevádzky boli niektoré trolejbusy odovzdané do Jihlavy, Děčína a Prešova.

 Tretia trolejbusová prevádzka (od 1991) 
náhľad|Nízkopodlažný kĺbový trolejbus Škoda 25Tr
náhľad|Zmodernizovaný trolejbus typu Škoda 15TrR
Zmena v pohľade na elektrickú trakciu v mestskej hromadnej doprave, ktorá prebehla v súvislosti s ropnými krízami v 70. a 80. rokoch, vrhla nové svetlo na existenciu trolejbusovej prevádzky v Českých Budějoviciach. Na konci 80. rokov vznikol prvý projekt, išlo o diaľkovú trolejbusovú trať, ktorá mala spojiť JETE práve s krajským mestom. Toto ale nakoniec realizované nebolo, keďže sa projekt ukázal ako nerentabilný; začalo sa ale postupne s obnovovaním trolejbusovej siete vo vlastnom meste.

Na sídliskách Máj a Vltava bola zavedená pravidelná prevádzka 2. mája 1991. Trate zo sídlisk sa spojili vo Štyroch Dvoroch a viedli spoločným úsekom do centra mesta. Počas ďalších dvoch rokov došlo k obnoveniu ďalších častí mestskej siete smerom do Rožnova a Nemanice, išlo však iba o časť pôvodného plánu. Tempo výstavby následne poľavilo, pretože došli finančné prostriedky. Nové trate do sídliska Šumava, Strakonickej ulice, Suchého Vrbného a do Rožnova k papierňam boli sprevádzkované až v druhej polovici 90. rokov.

Po roku 2000 pribudla trasa vedúca Nádražní a Pekárenskú ulicou. Mestu sa v roku 2006 podarilo získať financie zo štrukturálnych fondov Európskej únie na náhradu autobusov trolejbusmi na trase medzi sídliskom Vltava a Českým Vrbným. Toto predĺženie okolo hypermarkete Globus bolo sprevádzkované v decembri 2007.

V rokoch 2010 a 2011 prebehli práce na elektrifikáciu trasy autobusovej linky č. 1, konkrétne jej časti v uliciach Evžena Rošického a Milady Horákovej na sídlisku Máj. Trolejbusová prevádzka skrátenej linky č. 1 (Stanica - Máj, Milady Horákovej) sa začala 1. apríla 2012.

Uvažovalo sa aj o výstavbe trati do Vráta a Rudolfova, z toho ale kvôli zamietavému prístupu daných obcí zišlo.

 Linkové vedenie 
V septembri 2012 bolo v prevádzke šesť denných liniek označených číslami 1, 2, 3, 5, 8 a 9 a dve nočné linky č. 53 a 59.

Linka 8 vznikla kvôli novej trolejbusovej trate vedúcej ulicou Evžena Rošického. Európska únia tu totiž financovala výstavbu trolejov.

Od 1.11.2018 je linka 1 linkou 4 a linka 21 linkou 1. Teda trolejbusové linky sú: 2, 3, 4, 5, 8, 9 a nočné linky 53 a 59.

 Vozový park 
V trolejbusovej sieti sú prevádzkované nasledujúce typy osobných vozov (celkovo 58 trolejbusov):

StránkaTypModifikácia a podtypyPočet vozidiel k 18.5.2019100x100bodŠkoda 15TrŠkoda 15Tr, Škoda 15Tr10100x100bodŠkoda 25TrŠkoda 25Tr31100x100bodŠkoda 27Tr SolarisŠkoda 27Tr Solaris17

Prvé trolejbusy 15Tr (evidenčné čísla 01 – 15) boli v roku 1991 dodané v červeno-krémovo-fialovom náteru, postupne však (s výnimkou ev. č. 02, ktorému tento náter zostal) boli lakované do bielej farby. Ďalšie trolejbusy 15Tr (evidenčné čísla 16 – 40) mali zeleno-žlto-biely náter, pretože pochádzali z nerealizovanej dodávky pre Teherán. Aj tieto vozy však boli (s výnimkou ev. č. 27, ktorému náter zostal) prelakované na bielo. Novšie 15Tr (ev. č. 41 a 42) a 15TrM (ev. č. 48 – 57) boli priamo dodané v bielej farbe. Vozy 15Tr, ktoré prešli generálnou opravou, sú lakované do nového mestského červeného náteru. Vozy evidenčných čísel 56 a 57 z roku 2004 sú poslednými dvoma trolejbusmi vyrobenými vo Škode Ostrov.

V rokoch 1998 – 2010 boli v Českých Budějoviciach v prevádzke aj štandardné nízkopodlažné trolejbusy Škoda 21Tr (celkom päť kusov). Tri z nich boli v rokoch 2005, 2006 a 2008 odpredané do Segedína, zvyšné dva boli v júni 2014 odvezené do Brna. V rokoch 2005 – 2012 boli nakupované nízkopodlažné kĺbové vozy 25Tr (ev. č. 58 – 88), ktoré tvoria chrbticu vozového parku. V roku 2013 boli dodané prvé kĺbové trolejbusy Škoda 27Tr Solaris (ev. č. 89 a 90), už v novom mestskom červenom náteru. O tri roky neskôr, v roku 2016, zakúpili Budějovice ďalšie 2 kĺbové trolejbusy 27Tr (ev. č. 91 a 92), ktoré boli doplnené pomocným batériovým pohonom (parciálny trolejbus) a klimatizáciou salónu cestujúcich. V roku 2017 zakúpili ďalšie 2 vozy rovnakého typu (ev. č. 93 a 94). V druhej polovici roka 2018 bolo dodaných 11 kĺbových trolejbusov typu 27Tr s karosériou IV. generácie.

Dopravný podnik mesta České Budějovice vo svojich dielňach vykonáva generálne opravy a modernizácie trolejbusov vlastnými silami a to v tempe približne 2 trolejbusov ročne. Modernizácie prebiehajú od roku 2000 na najstarších typoch trolejbusov 15Tr (po modernizácii sú označované ako 15TrM). Posledná modernizácia vozov 15Tr na 15TrM (voz ev. č. 02) prebehla v roku 2011, od tej doby prebiehajú generálne opravy a modernizácie novších vozov 15TrM. Takto rekonštruované trolejbusy budú nasadzované na linky MHD ďalších približne 8 až 10 rokov.

V majetku dopravného podniku je aj jeden historický trolejbus. Ide o vozidlo Škoda 9Tr (evidenčné číslo 12), ktorý pôvodne jazdil v Plzni. Od roku 2006 je odstavený voz Škoda 15Tr evidenčného čísla 01, ktorý mal byť podľa zámeru dopravného podniku upravený na historický, ktorého stav by mal zodpovedať začiatkom tunajších „tretích trolejbusov“, tzn. roku 1990. Úprava tohto vozu sa začala v júli 2014 a dokončená v roku 2017.

 Referencie 



 Pozri aj 
 Električková doprava v Českých Budějoviciach

 Externé odkazy 
 Dopravný podnik mesta České Budějovice

 Iné projekty 

Kategória:Doprava v Českých Budějoviciach
České Budějovice